ข้อบัญญัติองค์การบริหารส่วนตำบลคำด้วงข้อบัญญัติองค์การบริหารส่วนตำบลคำด้วงเรื่องการประปาองค์การบริหารส่วนตำบลคำด้วง พ.ศ. ๒๕๕๖[๑] โดยที่เป็นการสมควรตราข้อบัญญัติองค์การบริหารส่วนตำบลคำด้วง ว่าด้วยการประปาองค์การบริหารส่วนตำบลคำด้วงอาศัยอำนาจตามความในมาตรา ๖๘ (๑) แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ และมาตรา ๗๑ แห่งพระราชบัญญัติองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้กับองค์กรปกครองท้องถิ่นพ.ศ. ๒๕๕๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลคำด้วงโดยความเห็นชอบของสภาองค์การบริหารส่วนตำบลคำด้วงและนายอำเภอบ้านผือ จึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลคำด้วง เรื่อง การประปาองค์การบริหารส่วนตำบลคำด้วงพ.ศ. ๒๕๕๖ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลคำด้วงตั้งแต่เมื่อประกาศไว้โดยเปิดเผยณ ที่ทำการองค์การบริหารส่วนตำบลคำด้วงแล้วสามสิบวันข้อ ๓ บรรดาข้อบัญญัติข้อบังคับ กฎ ระเบียบ ประกาศ หรือคำสั่งอื่นใดในส่วนที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลคำด้วงเจ้าหน้าที่ประปา หมายความว่าเจ้าหน้าที่ดูแลรักษากิจการประปาซึ่งได้รับการบรรจุแต่งตั้งเป็นพนักงานส่วนตำบลและพนักงานจ้างขององค์การบริหารส่วนตำบลคำด้วงผู้ใช้น้ำประปา ผู้ใช้น้ำประปาจากกิจการประปาองค์การบริหารส่วนตำบลคำด้วงโดยยื่นคำร้องขอใช้น้ำต่อการประปาองค์การบริหารส่วนตำบลคำด้วงโดยได้รับการติดตั้งจากเจ้าหน้าที่ประปาหรือติดตั้งเองและได้รับอนุญาตจากเจ้าพนักงานท้องถิ่นการประปาองค์การบริหารส่วนตำบลคำด้วง หมายความว่า การประปาที่รับโอนกิจการประปาจากส่วนราชการ และองค์การบริหารส่วนตำบลคำด้วงจัดตั้งขึ้นเพื่อให้การบริการประชาชนและอยู่ภายใต้การบริหารจัดการขององค์การบริหารส่วนตำบลคำด้วงข้อ ๕ ให้มีคณะกรรมการประปาองค์การบริหารส่วนตำบลคำด้วงโดยมีองค์ประกอบของคณะกรรมการ ดังต่อไปนี้(๑) นายกองค์การบริหารส่วนตำบลคำด้วง เป็นประธานกรรมการ(๒) รองนายกองค์การบริหารส่วนตำบลคำด้วง เป็นรองประธาน(๓)สมาชิกองค์การบริหารส่วนตำบลทุกหมู่บ้าน เป็นกรรมการ(๔) กำนัน ผู้ใหญ่บ้าน ทุกหมู่บ้าน เป็นกรรมการ(๕) ตัวแทนประชาคมหมู่บ้าน ๆ ละหนึ่งคน เป็นกรรมการข้าราชการองค์การบริหารส่วนตำบลที่ได้รับมอบหมายเป็นกรรมการ/เลขานุการให้คณะกรรมการประปาองค์การบริหารส่วนตำบลคำด้วงมีหน้าที่ในการกำหนดค่าใช้จ่ายในการติดตั้งประปาอัตราค่าน้ำประปา รวมถึงค่าใช้จ่ายอื่น ๆที่เรียกเก็บจากผู้ใช้น้ำตามอัตราท้ายข้อบัญญัตินี้ และในกรณีที่มีความจำเป็นคณะกรรมการประปาองค์การบริหารส่วนตำบลคำด้วงอาจแก้ไขเปลี่ยนแปลงอัตราหรือกำหนดค่าใช้จ่ายอื่นเพิ่มเติมได้โดยความเห็นชอบของสภาองค์การบริหารส่วนตำบลข้อ ๕ การใช้น้ำประปาผู้ขอต้องยื่นคำขอเพื่อแจ้งความประสงค์ขอใช้น้ำประปาต่อเจ้าพนักงานท้องถิ่น ณที่ทำการองค์การบริหารส่วนตำบลคำด้วง ระบุการประปาองค์การบริหารส่วนตำบลคำด้วงที่ตนมีความประสงค์จะใช้น้ำและผู้ขอต้องชำระเงินค่าธรรมเนียมตามที่กำหนดและต้องระบุความประสงค์การติดตั้งมาตรวัดน้ำพร้อมอุปกรณ์ต่าง ๆ ดังนี้(๑)หากประสงค์ขอให้เจ้าหน้าที่ของการประปาองค์การบริหารส่วนตำบลคำด้วงติดตั้งให้ ผู้ขอต้องชำระค่าติดตั้งแบบเหมาจ่ายและเงื่อนไขที่กำหนดไว้ท้ายข้อบัญญัตินี้(๒) หากประสงค์จะติดตั้งเองต้องแจ้งให้องค์การบริหารส่วนตำบลคำด้วงทราบเพื่อจะทำการตรวจสอบความถูกต้องตามเกณฑ์ที่กำหนดก่อนอนุญาตให้ใช้น้ำต่อไปกรณีสถานที่สาธารณประโยชน์ตามข้อ ๒๒ (๖) ให้ผู้มีตำแหน่งกำนันหรือผู้ใหญ่บ้านหรือสมาชิกองค์การบริหารส่วนตำบลคำด้วงประจำหมู่บ้านนั้น ๆเป็นผู้ขอใช้น้ำ และดูแลรักษาอุปกรณ์ของระบบประปานั้น ๆ ในเบื้องต้นโดยถือว่าระบบประปาและวัสดุอุปกรณ์การประปาในสถานที่ดังกล่าวนี้เป็นทรัพย์สินที่ต้องใช้ร่วมกันรับผิดชอบร่วมกันหากบุคคลใดมีเจตนา หรือกระทำโดยประมาททำให้ระบบประปาหรือวัสดุอุปกรณ์การประปาในสถานที่สาธารณประโยชน์ชำรุด เสียหายสูญหายหรือการกระทำใด ๆ ที่ทำให้ผิดปกติไปจากเดิมในทางที่เสียหายต้องรับผิดชอบค่าใช้จ่ายในการบำรุง ซ่อมแซม หรือต้องรับโทษทางอาญา ตามแต่กรณีการขอใช้น้ำ และติดตั้งอุปกรณ์ในสถานที่สาธารณประโยชน์ได้รับการยกเว้นค่าธรรมเนียมต่าง ๆ ทุกกรณีข้อ ๖ การขอให้เจ้าหน้าที่ของการประปาองค์การบริหารส่วนตำบลคำด้วงติดตั้งให้ตามข้อ๕ (๑) นอกจากผู้ขอจะต้องชำระค่าใช้จ่ายตามนี้แล้ว จะต้องชำระค่าติดตั้งในการที่จำเป็นต้องเพิ่มในส่วนระยะท่อที่ยาวเกินกว่าที่กำหนดตามข้อ๗ (๒) ได้แก่ ระยะท่อที่ยาวเกิน ๒.๐๐ เมตร ผู้ใช้น้ำต้องชำระเพิ่มในอัตรา ๔๐บาทต่อเมตรหากท่อที่เกินมีระยะยาวไม่ถึง ๐.๕๐ เมตรขึ้นไปไม่คิดเพิ่มและถือว่าผู้ใช้น้ำได้ใช้น้ำประปาตั้งแต่วันที่เจ้าหน้าที่ของการประปาองค์การบริหารส่วนตำบลคำด้วงติดตั้งอุปกรณ์ประปาเสร็จสิ้นตามนัยข้อ ๖ นี้ถือว่าผู้ใช้น้ำได้ใช้น้ำประปาตั้งแต่วันที่เจ้าหน้าที่ของการประปาองค์การบริหารส่วนตำบลคำด้วงติดตั้งอุปกรณ์ประปาเสร็จสิ้นข้อ ๗ การขอติดติดตั้งเองตามข้อ ๕ (๒)ผู้ขอต้องทำการติดตั้งโดยถือปฏิบัติตามที่การประปาองค์การบริหารส่วนตำบลคำด้วงกำหนดดังนี้(๑) กรณีด้านถนนที่มีท่อเมนใหญ่หรือท่อขยายระบบประปาขององค์การบริหารส่วนตำบลคำด้วง การติดตั้งมาตรวัดน้ำเครื่องกั้นน้ำและการต่อท่อน้ำประปา ต้องมีระยะห่างไม่เกิน ๒.๐๐ เมตรจากท่อเมนใหญ่ หรือท่อระบบประปาที่ขยายไว้ แต่ต้องอยู่ภายนอกแนวเขตรั้วหรืออยู่นอกแนวเขตที่ดินของผู้ขอใช้น้ำประปา(๒) กรณีด้านถนนที่ไม่มีท่อเมนใหญ่หรือท่อขยายระบบประปาขององค์การบริหารส่วนตำบลคำด้วง การติดตั้งมาตรวัดน้ำเครื่องกั้นน้ำและการต่อท่อประปา ต้องมีระยะห่างไม่เกิน ๒.๐๐ เมตรจากเขตขอบถนนด้านนั้น (ไม่รวมระยะความยาวที่ข้ามถนน)และต้องติดตั้งไว้ภายนอกแนวรั้วบ้าน หรือนอกแนวเขตที่ดินของผู้ขอใช้น้ำประปาการติดตั้งต้องอยู่ในบริเวณที่มองเห็นได้อย่างชัดเจนหรือจุดที่เจ้าพนักงานท้องถิ่น หรือเจ้าหน้าที่ประปากำหนดมาตรวัดน้ำ เครื่องกั้นน้ำต้องรับจากประปาองค์การบริหารส่วนตำบลคำด้วง และผู้ขอต้องชำระราคาตามที่กำหนดแต่กรณีวัสดุอื่น ๆ นอกจากนี้ผู้ขอสามารถจัดหาเองได้เมื่อทำการติดตั้งเสร็จเรียบร้อยต้องแจ้งเจ้าพนักงานท้องถิ่นทราบเพื่อทำการตรวจรับรองและตีตราผนึกก่อนอนุญาตให้ใช้น้ำได้ข้อ ๘ บรรดามาตรวัดน้ำทั้งสิ้นเจ้าหน้าที่ที่รับผิดชอบของการประปาองค์การบริหารส่วนตำบลคำด้วงจะตีตราผนึกไว้และอาจจะตีตราผนึกไว้ระหว่างมาตรวัดน้ำกับเครื่องกั้นน้ำอีกก็ได้หากตราหรือลวดที่ผนึกไว้นั้นแห่งใดแห่งหนึ่งหรือทั้งสองแห่งแตกขาด หรือปรากฏว่ามีผู้กระทำให้เสียหายไปในลักษณะอย่างใดอย่างหนึ่งผู้ใช้น้ำจะต้องรับผิดชอบชดใช้ค่าเสียหายรวมทั้งการขาดประโยชน์อันอาจจะบังเกิดแก่การประปาองค์การบริหารส่วนตำบลคำด้วงทั้งสิ้นและชดใช้ค่าน้ำประปาตามนัยข้อ๑๕ อีกด้วยข้อ ๙ บรรดาท่อและอุปกรณ์ประปาต่าง ๆที่วางไว้ในเขตถนน หรือนอกเขตรั้วบ้าน หรือนอกเขตที่ดินของผู้ขอใช้น้ำนับจากมาตรวัดน้ำและเครื่องกั้นน้ำออกมาภายนอกเป็นสมบัติขององค์การบริหารส่วนตำบลคำด้วงส่วนท่อและอุปกรณ์ภายในต่อจากมาตรวัดน้ำเข้าไปเป็นสมบัติของผู้ขอใช้น้ำข้อ ๑๐ ถ้าท่อหรืออุปกรณ์ภายในมาตรวัดน้ำเข้าไปเกิดชำรุดขึ้นผู้ใช้น้ำจะต้องจัดซ่อมโดยใช้ทุนทรัพย์ของตนเองหรือขอให้การประปาองค์การบริหารส่วนตำบลคำด้วงซ่อมให้ก็ได้โดยผู้ใช้น้ำเป็นผู้ออกค่าใช้จ่ายทั้งสิ้นข้อ ๑๑ ถ้ามาตรวัดน้ำชำรุดหรือเสียหายจนใช้การไม่ได้ตามปกติ หรือสูญหาย ผู้ขอใช้น้ำจะต้องแจ้งขอเปลี่ยนมาตรวัดน้ำใหม่ต่อการประปาองค์การบริหารส่วนตำบลคำด้วงทันทีที่ทราบสาเหตุการชำรุดหรือเสียหายและขอรับมาตรวัดน้ำใหม่โดยชำระค่ามาตรวัดน้ำตามที่การประปาองค์การบริหารส่วนตำบลคำด้วงกำหนดหากการสอบสวนพบว่าการชำรุด หรือเสียหาย หรือสูญหายเกิดจากผู้ขอใช้น้ำหรือผู้ขอใช้น้ำรู้เห็นการกระทำ หรือควรจะรู้การกระทำให้เกิดการชำรุด หรือเสียหายหรือสูญหาย ผู้ขอใช้น้ำสามารถทำการเปลี่ยนมาตรวัดน้ำเองโดยต้องชำระค่าใช้จ่ายที่เกี่ยวข้องเองและเมื่อดำเนินการเสร็จสิ้นต้องแจ้งให้เจ้าหน้าที่ท้องถิ่นตรวจรับรองก่อนอนุญาตให้ใช้น้ำต่อไป หรือแจ้งขอให้การประปาองค์การบริหารส่วนตำบลคำด้วงเปลี่ยนให้ใหม่ก็ได้โดยผู้ขอใช้น้ำจะต้องชำระค่าวัสดุ อุปกรณ์หรือค่าอื่น ๆที่เกี่ยวข้องกับการเปลี่ยนมาตรวัดน้ำใหม่ และค่าธรรมเนียมอื่น ๆหากเหตุแห่งการชำรุด หรือเสียหาย หรือสูญหายไม่เป็นตามวรรคสองการประปาองค์การบริหารส่วนตำบลคำด้วงจะเป็นผู้รับผิดชอบในการซ่อมแซมหรือเปลี่ยนใหม่และค่าใช้จ่ายต่าง ๆ ที่เกี่ยวข้องข้อ ๑๒ ห้ามผู้ใช้น้ำทำการแก้ไขเปลี่ยนแปลง หรือย้ายที่ติดตั้งมาตรวัดน้ำโดยไม่ได้ทำความตกลงกับการประปาองค์การบริหารส่วนตำบลคำด้วงข้อ ๑๓ ผู้ใช้น้ำจะต้องรับผิดชอบดูแลรักษามาตรวัดน้ำเครื่องกั้นน้ำและท่อภายนอกมาตรวัดน้ำออกมาให้อยู่ในสภาพเรียบร้อยดีอยู่เสมอหากมีการชำรุดหรือเสียหายที่เกิดกับเครื่องกั้นน้ำและท่อภายนอกมาตรวัดน้ำ ไม่ว่ากรณีใด ๆ ต้องแจ้งการประปาองค์การบริหารส่วนตำบลคำด้วงเพื่อทราบทันทีถ้าการชำรุด หรือเสียหายตามวรรคสองโดยสอบสวนแล้วพบว่าผู้ใช้น้ำเป็นผู้กระทำ หรือรู้เห็นการกระทำหรือควรจะรู้ถึงความเสียหาย ผู้ใช้น้ำจะต้องชดใช้ค่าซ่อมแซม หรือค่าเสียหายอื่น ๆให้แก่การประปาองค์การบริหารส่วนตำบลคำด้วงเมื่อดำเนินการซ่อมแซมหรือเปลี่ยนใหม่เสร็จสิ้นแล้วหากเหตุแห่งการชำรุด หรือเสียหาย หรือสูญหายไม่เป็นตามวรรคสองการประปาองค์การบริหารส่วนตำบลคำด้วงจะเป็นผู้รับผิดชอบในการซ่อมแซมหรือเปลี่ยนใหม่และค่าใช้จ่ายต่าง ๆ ที่เกี่ยวข้องข้อ ๑๔ ถ้าปรากฏว่าท่อภายในเขตสถานที่ของผู้ใช้น้ำเกิดชำรุดรั่วไหล่ขึ้นภายนอกมาตรวัดน้ำจะต้องแจ้งให้การประปาองค์การบริหารส่วนตำบลคำด้วงทราบโดยเร็วที่สุดและต้องรีบซ่อมแซมให้เรียบร้อยถ้าหากผู้ใช้น้ำละเลยผู้ใช้น้ำจะต้องรับผิดชอบชดใช้ค่าน้ำประปาที่รั่วไหลหมดเปลืองไปนั้นตามที่การประปาองค์การบริหารส่วนตำบลคำด้วงพึงประเมิน หรืออาจคิดคำนวณตามข้อ ๑๖วรรคสอง หรือประการใดที่เป็นคุณต่อการประปาองค์การบริหารส่วนตำบลคำด้วงข้อ ๑๕ อัตราค่าน้ำประปาจะคำนวณเป็นรายลูกบาศก์เมตร ๆ ละ ๕ บาท ตามที่กำหนดไว้ท้ายข้อบัญญัตินี้โดยเก็บจากผู้ใช้น้ำเป็นรายเดือนข้อ ๑๖ จำนวนน้ำที่ใช้รวมทั้งน้ำที่รั่วไหลหมดเปลืองภายในตามที่ปรากฏตัวเลขในมาตรวัดน้ำโดยปกติจะทำการจดเป็นรายเดือนถ้ามาตรวัดน้ำเสียหาย หรือชำรุดโดยเหตุใด ๆซึ่งจะทราบจำนวนปริมาณการใช้น้ำที่ใช้ไปนั้นไม่ได้การประปาองค์การบริหารส่วนตำบลคำด้วงจะคิดคำนวณปริมาณการใช้น้ำที่ใช้ไปนั้นตามจำนวนที่ได้ใช้ในเดือนที่แล้วมาโดยคิดค่าเฉลี่ย ๓ เดือน ก่อนที่ได้ใช้ไปแล้ว (เดือนที่เสียไม่นำมาคิดเฉลี่ย)ถ้ามาตรวัดน้ำเสียในเดือนแรกที่เริ่มใช้น้ำจะคิดคำนวณน้ำที่ใช้ไปนั้นตามจำนวนที่ได้ใช้ภายหลังเมื่อการประปาองค์การบริหารส่วนตำบลคำด้วงได้เปลี่ยนมาตรวัดน้ำใหม่แล้วข้อ ๑๗ ผู้ขอใช้น้ำต้องชำระเงินค่าน้ำ ค่าบริการทั่วไปค่าซ่อมแซมหรือค่าเสียหายเมื่อพนักงานเก็บเงินได้นำบิลมาขอรับเงินโดยผู้ใช้น้ำต้องชำระทันทีเมื่อเจ้าหน้าที่ได้แสดงเอกสารหลักฐาน มิฉะนั้น จะต้องนำเงินไปชำระ ณที่ทำการประปาองค์การบริหารส่วนตำบลคำด้วงที่ตนได้ใช้น้ำอยู่นั้นภายใน ๑๐ วันนับจากวันที่เจ้าหน้าที่ได้ส่งใบแจ้งหนี้ไว้ ณ ที่อยู่ผู้ใช้น้ำถ้าครบกำหนด ๑๐ วัน ผู้ใช้นำยังไม่นำเงินไปชำระการประปาองค์การบริหารส่วนตำบลคำด้วงมีสิทธิที่จะงดการส่งน้ำให้ผู้ใช้และฟ้องร้องดำเนินคดีตามกฎหมายข้อ ๑๘ อัตราค่าเช่ามาตรวัดน้ำผู้ขอใช้น้ำต้องชำระค่าเช่ามาตรวัดน้ำให้แก่การประปาองค์การบริหารส่วนตำบลคำด้วงโดยคิดในอัตรารายละ ๕ บาทต่อเดือนไม่ว่าผู้ใช้น้ำจะเป็นผู้ทำการติดตั้งหรือเปลี่ยนมาตรวัดน้ำเองหรือการประปาองค์การบริหารส่วนตำบลคำด้วงติดตั้งหรือเปลี่ยนมาตรวัดให้ในกรณีที่มีเหตุอันสมควรนายกองค์การบริหารส่วนตำบลคำด้วงมีอำนาจออกคำสั่งให้ทำการยกเว้นหรือยกเลิกการเก็บค่าเช่ามาตรวัดน้ำให้กับผู้ขอใช้น้ำบางรายเป็นระยะเวลาใดเวลาหนึ่งหรือตลอดไปได้ข้อ ๑๙ องค์การบริหารส่วนตำบลคำด้วงเป็นผู้รับผิดชอบวัสดุอุปกรณ์ประปาที่ติดตั้งไว้แล้วให้คงอยู่ตลอดไปและเพื่ออำนวยความสะดวกแก่ผู้ใช้น้ำจึงเป็นผู้รับผิดชอบในเรื่องต่าง ๆโดยการใช้จ่ายงบประมาณจากรายได้ตามข้อ ๑๘ และงบประมาณอื่น ๆ ดังนี้(๑) เป็นค่าเปลี่ยนมาตรวัดน้ำให้แก่ผู้ใช้น้ำโดยไม่คิดมูลค่ากรณีมาตรวัดน้ำเกิดชำรุดตามสภาพการใช้งานเพื่อให้เป็นธรรมในการใช้น้ำและกรณีตามข้อ ๑๒ วรรค ๓(๒) เป็นค่าบริการในการบำรุงรักษาท่อจ่ายน้ำในกรณีที่เกิดการชำรุดหรือแตก หรือรั่ว หรือกรณีอื่น ๆ ที่เป็นเหตุให้การใช้น้ำประปาไม่ปกติ(๓) เป็นค่าใช้จ่ายในการเปลี่ยนท่อเมนใหม่กรณีที่มีการอุดตัน หรือเสียหายประการใด เพื่อเป็นการเพิ่มแรงดันของน้ำให้สูงขึ้น(๔) เป็นค่าใช้จ่ายในการขยายท่อจ่ายน้ำเพิ่มเติมใหม่เพื่อให้สามารถใช้ได้ทั่วถึงยิ่งขึ้นข้อ ๒๐ ผู้อาสาเก็บค่าน้ำประปาให้การประปาองค์การบริหารส่วนตำบลคำด้วงจะให้ได้รับส่วนลดร้อยละ ๑๕ ของจำนวนเงินค่าเก็บน้ำประปาได้ของแต่ละหมู่บ้านแต่หากหมู่บ้านใดผู้เก็บน้ำประปาได้ส่วนลดตามวรรคหนึ่งแล้วแต่ได้รับเงินไม่ถึง ๕๐๐ บาท ให้ได้รับเงิน ๕๐๐ บาทต่อการเก็บน้ำประปาต่อครั้งข้อ ๒๑ ถ้าหากผู้เก็บค่าน้ำประปาเป็นพนักงานส่วนตำบลหรือพนักงานจ้างขององค์การบริหารส่วนตำบลคำด้วงจะไม่มีสิทธิได้รับตามข้อ ๒๐ข้อ ๒๒ อัตราการลดหย่อนการชำระเงินค่าน้ำประปาการประปาองค์การบริหารส่วนตำบลคำด้วงกำหนดให้มีการลดหย่อนค่าน้ำให้แก่ผู้ใช้น้ำตามความจำเป็นและเหมาะสมได้แก่(๑) ผู้ขอใช้น้ำระดับโรงเรียนประถมศึกษา ลดหย่อนให้ ๓๐ลูกบาศก์เมตรต่อเดือน สำหรับโรงเรียนอื่นใดไม่ระบุตามข้อบัญญัตินี้ไม่มีสิทธิได้รับการลดหย่อนค่าน้ำประปา แต่ประการใด(๒) ผู้ขอใช้น้ำวัด ได้รับการลดหย่อน ๓๐ ลูกบาศก์เมตรต่อเดือน(๓) ผู้ขอใช้น้ำที่เป็นหน่วยงานหรือสถานที่ให้บริการด้านสาธารณสุขลดหย่อนได้ ๑๐ ลูกบาศก์เมตรต่อเดือน(๔) ผู้ขอใช้น้ำเป็นทหารผ่านศึกและมีหนังสือรับรองจากผู้บังคับบัญชาต้นสังกัดมีสิทธิได้รับการลดหย่อนค่าน้ำให้ ๑ใน ๓ ต่อเดือน(๕)ผู้ใช้น้ำที่มอบที่ดินให้เพื่อติดตั้งหรือก่อสร้างหอประปาจะได้รับการลดหย่อน ๓๐ลูกบาศก์เมตรต่อเดือน(๖) สถานที่สาธารณประโยชน์ เช่น ป่าช้า ศาลาประชาคม หรืออื่น ๆที่มีลักษณะเช่นเดียวกัน ให้ยกเว้นการเก็บค่าบริการข้อ ๒๓ เมื่อผู้ขอใช้น้ำจะเลิกใช้น้ำหรือย้ายสถานที่อยู่ หรือโอนให้ผู้อื่นต้องแจ้งให้การประปาองค์การบริหารส่วนตำบลคำด้วงที่ตนใช้อยู่นั้นทราบล่วงหน้าก่อนอย่างน้อย๓ วันทำการข้อ ๒๔ ผู้ที่ใช้น้ำมาอยู่ใหม่ในบ้านนั้นถ้าประสงค์จะขอใช้น้ำประปาจะต้องแจ้งความประสงค์ขอใช้น้ำประปาเป็นลายลักษณ์อักษรต่อการประปาองค์การบริหารส่วนตำบลคำด้วงให้เรียบร้อยถ้ามิได้แจ้งต้องรับผิดชอบและยอมชำระหนี้ทั้งหมดที่ผู้ใช้น้ำรายเดิมค้างชำระอยู่ตลอดจนความเสียหายซึ่งผู้ขอใช้น้ำรายเดิมได้กระทำไว้ทุกกรณีข้อ ๒๕ สถานที่ใดเคยต่อท่อใช้น้ำอยู่ก่อนแล้วแต่ได้ยกเลิกไป ภายหลังมีผู้ขอใช้น้ำอีกผู้ขอใช้น้ำจะต้องชำระค่าใช้จ่ายในการติดตั้งมาตรวัดน้ำให้แก่การประปาองค์การบริหารส่วนตำบลคำด้วงตามที่กำหนดไว้ข้อ ๒๖ ผู้ใช้น้ำรายใดถูกงดส่งน้ำเพราะไม่ชำระหนี้ที่ค้าง หรือกรณีอื่นใด ภายหลังแสดงความจำนงขอใช้น้ำตามเดิมอีกต้องชำระหนี้ที่ค้างและหนี้อื่น ๆ ถ้ามีให้เสร็จเรียบร้อยพร้อมทั้งชำระเงินค่าติดตั้งมาตรวัดน้ำตามที่การประปาองค์การบริหารส่วนตำบลคำด้วงกำหนดไว้ข้อ ๒๗ หากการประปาองค์การบริหารส่วนตำบลคำด้วงสงสัยว่ามาตรวัดน้ำของผู้ใช้น้ำรายใดอาจวัดจำนวนน้ำคลาดเคลื่อนการประปาองค์การบริหารส่วนตำบลคำด้วงจะทำการตรวจสอบโดยละเอียดเมื่อตรวจสอบแล้วปรากฏว่าคลาดเคลื่อนจริงการประปาองค์การบริหารส่วนตำบลคำด้วงจะคิดคำนวณน้ำที่ใช้ไปตามนัยข้อ ๑๖หากมาตรวัดน้ำเกิดชำรุดตามสภาพการใช้งานการประปาองค์การบริหารส่วนตำบลคำด้วงจะเปลี่ยนมาตรวัดน้ำให้ใหม่ตามนัยข้อ ๑๙แต่ถ้าการตรวจสอบพบว่ามีการแก้ไขมาตรวัดน้ำผู้ใช้น้ำจะต้องรับผิดชอบตามนัยข้อ ๑๒ และข้อ ๑๕ข้อ ๒๘ ห้ามผู้ใช้น้ำเอาน้ำประปาที่ส่งให้ใช้ในสถานที่ไปขายจำหน่าย หรือประการใด ๆ ในเชิงเพื่อผลกำไรข้อ ๒๙ ผู้ใช้น้ำที่ประสงค์จะใช้เครื่องสูบน้ำสูบน้ำส่งไปใช้บนอาคารชั้นสูงจะต้องทำบ่อหรือที่พักน้ำโดยเปิดน้ำลงในที่พักน้ำก่อนแล้วจึงสูบน้ำจากที่พักน้ำอีกต่อหนึ่ง โดยท่อทางดูดน้ำจะต้องต่อจากบ่อพักน้ำท่อเดียวไม่ต่อประสานกับท่ออื่นใดและไม่มีสิ่งใดปิดบังสามารถให้เจ้าหน้าที่การประปาองค์การบริหารส่วนตำบลคำด้วงตรวจสอบได้ทุกเวลาห้ามผู้ใช้น้ำสูบน้ำโดยตรงจากเส้นท่อของการประปาองค์การบริหารส่วนตำบลคำด้วงหากกระทำการผิดไปจากที่ระบุตามวรรคหนึ่ง เจ้าหน้าที่การประปาได้กล่าวเตือนแล้วแต่ไม่ปฏิบัติการใหม่ให้ถูกต้องเจ้าหน้าที่อาจสั่งระงับการใช้น้ำชั่วคราวได้จนกว่าจะทำการให้ถูกต้องข้อ ๓๐ ผู้ใช้น้ำต้องอำนวยความสะดวกแก่เจ้าหน้าที่การประปาองค์การบริหารส่วนตำบลคำด้วงในการเข้าไปตรวจท่อและอุปกรณ์มาตรวัดน้ำภายในเขตสถานที่เมื่อมีเหตุอันสมควรข้อ ๓๑ ถ้ามีน้ำใช้ที่ได้จากที่อื่นเช่น น้ำฝน น้ำบ่อ ฯลฯ ท่อประปาจะต้องไม่ติดกับท่อน้ำที่ได้รับจากที่อื่นนั้นข้อ ๓๒ การประปาองค์การบริหารส่วนตำบลคำด้วงไม่รับรองว่าจะให้มีน้ำใช้ได้ทุกเวลาและทรงไว้ซึ่งสิทธิที่จะงดการส่งน้ำในเวลาหนึ่งเวลาใดชั่วคราวโดยไม่ต้องแจ้งเหตุผลเมื่อเห็นเป็นการจำเป็นข้อ ๓๓ ถ้าผู้ใช้น้ำกระทำฝ่าฝืนข้อบัญญัติหรือไม่ปฏิบัติตามคำแนะนำตักเตือนโดยชอบของเจ้าหน้าที่การประปาองค์การบริหารส่วนตำบลคำด้วงทรงไว้ซึ่งสิทธิที่จะงดการส่งน้ำให้ใช้ข้อ ๓๔ ผู้ใดฝ่าฝืนหรือไม่ปฏิบัติตามข้อบัญญัตินี้ในข้อ๗ ข้อ ๑๒ ข้อ ๒๘ และข้อ ๒๙ ต้องระวางโทษปรับไม่เกิน ๑,๐๐๐ บาทข้อ ๓๕ ผู้ใดฝ่าฝืนหรือไม่ปฏิบัติตามข้อบัญญัตินี้ในข้อ๑๓ และข้อ ๓๑ ต้องระวางโทษปรับไม่เกิน ๕๐๐ บาทข้อ ๓๖ บรรดาผู้ใช้น้ำในบัญชีรายชื่อผู้ใช้น้ำของการประปาองค์การบริหารส่วนตำบลคำด้วงก่อนข้อบัญญัตินี้มีผลบังคับใช้ให้ยังคงใช้มาตรวัดน้ำเช่นเดิมต่อไปได้หากผู้ใดประสงค์จะทำการติดตั้งมาตรวัดน้ำใหม่หรือย้ายเปลี่ยนแปลงตำแหน่งมาตรวัดน้ำเดิมให้ถูกต้องตามข้อบัญญัตินี้ให้ยื่นแจ้งความประสงค์ตามขั้นตอนที่กำหนดหากมีความจำเป็นที่การประปาองค์การบริหารส่วนตำบลคำด้วงต้องเปลี่ยนมาตรน้ำให้ใหม่ตามข้อ๑๑ หรืออุปกรณ์ใด ๆ ของผู้ใช้น้ำรายเดิมต้องถือว่ามีการดำเนินการใหม่ผลบังคับตามข้อบัญญัตินี้เป็นต้นไปข้อ ๓๗ บรรดาค่าธรรมเนียมหรือค่าใช้จ่ายที่ระบุตามข้อบัญญัตินี้ ให้มีผลบังคับกับผู้ใช้น้ำทุกรายทั้งผู้มีรายชื่อในบัญชีผู้ใช้น้ำเดิมและผู้ขอใช้น้ำใหม่ตั้งแต่วันที่มีผลบังคับใช้ข้อ ๓๘ ให้นายกองค์การบริหารส่วนตำบลคำด้วงเป็นผู้รักษาการตามข้อบัญญัตินี้และให้มีอำนาจออกระเบียบ ประกาศหรือคำสั่งอื่นใดเพื่อปฏิบัติการให้เป็นไปตามข้อบัญญัตินี้ประกาศณ วันที่ ๕ กันยายน พ.ศ. ๒๕๕๖วินัย เทพศรนายกองค์การบริหารส่วนตำบลคำด้วง[เอกสารแนบท้าย]๑. อัตราค่าธรรมเนียมในการใช้น้ำประปา ข้อบัญญัติการประปาองค์การบริหารส่วนตำบลคำด้วงเรื่อง การประปาองค์การบริหารส่วนตำบลคำด้วง พ.ศ. ๒๕๕๖๒. ใบคำร้องขอใช้น้ำประปาของการประปาองค์การบริหารส่วนตำบลคำด้วง(แบบ ปป. ๑)(ดูข้อมูลจากภาพกฎหมาย)ปริยานุช/จัดทำ๒๘ สิงหาคม๒๕๕๘ปริญสินีย์/ตรวจ๒๘ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๙๖ ง/หน้า ๑/๒๖ สิงหาคม ๒๕๕๘